**ΔΕΛΤΙΟ ΤΥΠΟΥ**

**ΜΙΑ ΖΩΓΡΑΦΙΑ ΓΙΑ ΤΗ ΔΗΜΗΤΡΑ…**

**ΚΥΡΙΑΚΗ 14/4/24, 11.00**

**ΜΠΡΟΣΤΑ ΣΤΗΝ ΠΑΡΑΛΙΑΚΗ ΕΙΣΟΔΟ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

Η Δήμητρα Καπετάνιου ήταν φοιτήτρια του Προγράμματος Μεταπτυχιακών Σπουδών ‘Επιστήμες της Αγωγής: Δημιουργικά περιβάλλοντα μάθησης και παιχνίδι’ του Παιδαγωγικού Τμήματος Προσχολικής Εκπαίδευσης του Πανεπιστημίου Θεσσαλίας. Στις 28/2/23, αφού είχε παρακολουθήσει τα μαθήματα του μεταπτυχιακού, επέστρεφε με το μοιραίο τρένο στο σπίτι της, στη Θεσσαλονίκη. Όπως και δεκάδες άλλοι/ες φοιτητές/τριες, καθώς και άλλοι επιβάτες δεν έφτασε ποτέ… Στη βιβλιοθήκη του μεταπτυχιακού παραμένουν οι εργασίες της για να μας θυμίζουν τον άδικο θάνατο της Δήμητρας και των υπολοίπων επιβατών.

Οι συμφοιτήτριες και οι συμφοιτητές της, σε συνεργασία με διδάσκουσες και διδάσκοντες του Προγράμματος Μεταπτυχιακών Σπουδών οργανώνουν την Κυριακή 14/4/24, 11.00, στη μνήμη της Δήμητρας, μια ανοικτή δραστηριότητα για παιδιά στον χώρο μπροστά στην παραλιακή είσοδο του Πανεπιστημίου Θεσσαλίας. Κεντρικό μήνυμα της δράσης αποτελεί το αίτημα για δικαιοσύνη και απόδοση ευθυνών.